section_heading: Povijest
paragraph_text: NK Čepin osnovan je 1928. kao Slavonac, a osnovali su ga trgovci i pisari iz Čepina. U ožujku te godine bilo je osnivanje Slavonca, a inicijatori su bili: Đuro Petrović, Joško Cezor, Stjepan Ferić, Rudolf Bek, Stjepan Getoš, Geza Šimić i dr. Tadašnje boje kluba su bile zelena i bijela. Prva službena utakmica je odigrana 1. travnja 1928. protiv ŠK Croatia iz Osijeka. Utakmica se odigrala na mjestu današnje vodovodne postaje, koje je starim Čepinčanima poznato kao Vašarište. Rezultat utakmice je bio 5-1.